Vladimir Golovin. Vladimir Aleksandrovich Golovin (1922-yil 28-avgust, Moskva — 1989-yil 27-yanvar, Toshkent) — Oʻzbekiston SSR KGB raisi, KGB general-leytenanti, tarix fanlari nomzodi. Biografiyasi. Oliy maktabni tamomlagan. Moskva yuridik instituti bitiruvchisi. 1941-yildan Qizil Armiya safida xizmat qilgan. Ulugʻ Vatan urushida qatnashgan. 1942-yildan Ichki ishlar xalq komissarligi tuman bo‘limining tezkor xodimi sifatida davlat xavfsizlik organlarida xizmat qila boshlagan. 1944-yildan Sovet Ittifoqi Kommunistik partiyasi aʼzosi. 1944-yildan Davlat xavfsizligi xalq komissarligining G‘arbiy Ukrainadagi tergov bo‘linmalarida, 1947-yildan SSSR Davlat xavfsizlik vazirligining markaziy apparatida ishlay boshlagan. Chet elda uzoq muddatli xizmat safarlarida bo‘lgan. 1960-yillardan SSSR Vazirlar Soveti huzuridagi KGBning 2-bosh boshqarmasi va 5-boshqarmasida xizmat qilgan. 1970-1974-yillarda Gruziya SSR 8-chaqiriq SSSR Oliy Kengashi Millatlar Kengashi deputati. 1984-1989-yillarda Qoraqalpogʻiston ASSR XI chaqiriq SSSR Oliy Soveti Ittifoq Kengashi deputati boʻlgan. 1977-1983-yillarda SSSR KGB 5-boshqarmasi (terrorizmga qarshi kurash) 7-bo‘limi boshlig‘i, polkovnik; 1981-yil 17-dekabrda Sarapul shahridagi 2 qochoq tomonidan garovga olingan maktab o‘quvchilarini ozod qilish bo‘yicha tezkor shtab ishida ishtirok etgan. 1983-yil 1-sentabrdan 1989-yil 27-yanvargacha O‘zbekiston SSR KGB raisi, general-leytenant;